Nýr upplýsingavefur opnaður á Heilbrigðisstofnun Vesturlands Í dag var formlega opnaður á Heilbrigðisstofnun Vesturlands nýr upplýsingavefur . Nýja vefnum er m.a. ætlað það hlutverk að efla sameiningu átta heilbrigðisstofnana í suðurhluta Norðurvesturkjördæmis í eina stofnun , Heilbrigðisstofnun Vesturlands . Álfheiður Ingadóttir heilbrigðisráðherra opnaði vefinn og sagði um leið að nú beindust augu margra að þessu svæði . Þar sem fyrir lægi að stofnanir þyrftu að stækka og eflast , það yrði því fylgst vel með hvernig nýlegri sameiningu heilbrigðisstofnana innan HVE myndi reiða af . Guðjón Brjánsson framkvæmdastjóri HVE bauð gesti og starfsfólk velkomið til athafnar sem haldin var í húsakynnum HVE á Akranesi í tilefni opnunar upplýsingasíðunnar , sem um leið var táknræn athöfn þar sem til hennar voru mættir nokkrir af svæðisfulltrúum sjúkrastofnana á Vesturlandi norður til Hvammstanga og vestur til Hólmavíkur og Reykhóla . Guðjón lét í ljósi þá von að vefurinn myndi nýtast vel öllu starfsfólki stofnunarinnar og þeim sem til hennar þyrftu að leita . Einnig yrði á næstunni komið upp á vefsíðunni sérstöku vefsvæði fyrir starfsfólk HVE og samskipti og upplýsingar þeirra á milli . Á myndinni eru : Jóhann Björn Arngrímsson svæðisfulltrúi á Hólmavík , í Búðardal og á Reykhólum , Guðmundur Haukur Sigurðsson svæðisfulltrúi á Hvammstanga , Álfheiður Ingadóttir heilbrigðisráðherra , Róbert Jörgensen svæðisfulltrúi á Snæfellsnesi , Guðjón Brjánsson framkvæmdastjóri HVE og Linda Kristjánsdóttir yfirlæknir heilbrigðissviðs HVE í Borgarnesi .